=== Efter 2. verdenskrig ===
Ved afslutningen af [[2. verdenskrig]] blev Pommern erobret af [[Den røde armé]]. I august [[1945]] bestemte sejrherrerne, at Pommern øst for [[Oder]] (Odra) og Swine (Świna) skulle stilles under [[Polen|polsk]] forvaltning. Også [[Swinemünde]] (Świnoujście) og Stettin (Szczecin) med forland blev indlemmet i [[Polen]]. Den tyske befolkning, som udgjorde størstedelen af Pommerns befolkning på dette tidspunkt, flygtede eller blev [[etnisk udrensning|tvangsfordrevet]] som følge af [[Potsdamkonferencen]]s beslutninger. Området blev befolket med polakker, som var blevet tvangsforflyttet fra Polens østlige områder, som Sovjetunionen havde annekteret efter krigen.
Historie Tidligere_riger,_stater,_protektorater,_kolonier_og_lande